da en da fr da de nb da da da da en da da da en da da en da da da en da en da da da da da da da da da nn da fr da en sv sv da da da da da da en da da da da da en en da da da da da da en da da da da da da en da en da en da en en da da fi da da ru da sv da ru sv
Hvad er vold? | Psykoterapeut Lone Keller - Kom godt ud af volden
Home Om Lone Keller Book et foredrag Priser Kontakt
Skriftstørrelse Mindre skrift større skriftstørrelse
Psykisk vold er en af mange former for vold. Du behøver nemlig ikke at have synlige tegn af vold på din krop for at være voldsramt. Det er en af grundene til, at det kan være svært for en kvinde at vurdere, om hun bliver udsat for vold. I modsætning til den fysiske vold er den psykiske vold meget svær at håndtere, da det er noget kvinden ender med at leve med i lang tid.
Hvis kvinden har en partner, der har tendens til at overskride hendes grænser igen og igen, kan hun meget vel blive "bedøvet" af hans frembrusende adfærd, og få svært ved at skelne mellem vold og ikke vold.
Du bliver usikker på din egen dømmekraft
Eksempelvis kan kvinden have en tendens til at bagatellisere hans opførsel og påtage sig skylden for at beskytte sig selv. Det er også det, han siger gang på gang, når der har været ballade - at det er hendes egen skyld. Hvis hun bare havde gjort, som han sagde, var det aldrig sket. Den form for bebrejdelser kan gøre enhver kvinde, der er i et voldeligt forhold, usikker på sin egen dømmekraft. Alle hans bebrejdelser kan til sidst give hende følelsen af at befinde sig i en centrifuge: Det hele kører rundt i en blanding af behag og ubehag og rigtigt og forkert, og det er svært at skille følelserne ad.
De seneste tal fra Landsorganisation af Kvindekrisecentre viser, at 29.000 kvinder årligt bliver udsat for vold af en partner. Familierelateret vold er stadig et stort tabu.
Når du læser eksemplerne nedenfor, kan det give dig en indikation af, om din nære relation udsætter dig for vold.
• Han kritiserer altid, hvad du siger og gør
• Han håner dig
• Han kontrollerer dig og begrænser din færden, så du isoleres fra familie og venner
• Han respekterer ikke dine grænser og behov
• Han manipulerer dig for at opnå, hvad han vil
• Han er sygelig jaloux
• Han tjekker din telefon
• Han vil bestemme din påklædning
• Han truer dig
• Han ydmyger dig – også i andres påhør
• Du tier stille for fredens skyld
• Du giver dig selv skylden, når der er ballade
• Han slår dig og/eller hiver dig i håret
• Han skubber dig, til du falder
• Han låser dig inde, til du har lært at opføre dig ordentligt
• Han udsætter dig for kvælningsforsøg
• Han råber dig ind i hovedet
• Han holder dig fast
• Han truer dig med en genstand, for eksempel en kniv
• Han tvinger dig til sex, du ikke har lyst til
• Han tvinger dig til former for sex, du ikke har lyst til
• Han udsætter dig for seksuelle krænkelser, når du ikke vil, som han vil
• Alle seksuelle handlinger, du ikke selv ønsker, er vold
• Han ødelæger dit indbo
• Han kaster med ting, som du holder af, og som for dig er uerstattelige
• Han tager ting fra dig, som du er glad for
• Han river dit yndlingstøj i stykker
• Han ridser din bil
• Han ødelægger albummet med dine gamle familiefotos
• Han fratager dig dine husholdningspenge og/eller dit rådighedsbeløb, så du bliver afhængig af hans almisser
• Han bedrager dig økonomisk ved at sælge værdipapirer uden din viden
• Han tvinger dig til at gældsætte dig
• Han sælger ting uden dit samtykke
• Han tømmer jeres fælles konto
Uanset voldens årsag, er der intet, der retfærdiggør brug af vold!
Lever du eller har du levet i et voldeligt forhold, som du gerne vil lægge bag dig? Jeg kan hjælpe dit til et liv uden vold - Ring på 60 14 73 55 eller send en mail til Denne e-mail adresse bliver beskyttet mod spambots. Du skal have JavaScript aktiveret for at vise den.
Du kan også kontake Lone Keller via denne kontaktformular
Lone Keller, Psykoterapeut MPF
Vesterbrogade 46, 2. th
Tlf: 60 14 73 55
Udviklet af Mindstore Media